Source: http://sk.newshub.org/najvy%C5%A1%C5%A1%C3%AD-s%C3%BAd-sr-potvrdil-rozhodnutie-pm%C3%BA-o-karteli-v-bankovom-sektore-27902805.html
Timestamp: 2017-12-17 17:39:31+00:00

Document:
Najvyšší súd SR potvrdil rozhodnutie PMÚ o karteli v bankovom sektore - NewsHub
Najvyšší súd SR vyhlásil rozsudok vo veci ČSOB, a. s., ktorým zamietol žalobu proti rozhodnutiu Rady Protimonopolného úradu SR (PMÚ) v spojení s prvostupňovým rozhodnutím PMÚ. Najvyšší súd tak definitívne potvrdil rozhodnutie úradu o dohode obmedzujúcej súťaž v bankovom sektore. Informoval o tom v utorok PMÚ s tým, že Najvyšší súd SR vyhlásil rozsudok 23. novembra. "Protisúťažného konania sa banky dopustili tým, že koordinovali svoj postup pri vypovedaní zmlúv o bežných účtoch spoločnosti AKCENTA CZ a zároveň sa dohodli, že s ňou neuzavrú nové zmluvy. Cieľom ich konania bolo, aby vylúčili konkurujúcu spoločnosť AKCENTA CZ z trhu a aby získali jej klientov, resp. udržali si existujúcich klientov," uviedla hovorkyňa PMÚ Adriana Oľšavská.
"V danom rozhodnutí sa úrad zaoberal už len účasťou ČSOB na dohode, pretože konečné rozhodnutie voči ďalším dvom účastníkom dohody - Slovenskej sporiteľni, a.s., a Všeobecnej úverovej banke, a.s., vydal Najvyšší súd SR. Najvyšší súd ešte v roku 2013 zamietol žaloby týchto dvoch bánk a potvrdil pôvodné rozhodnutie úradu z roku 2009," dodala Oľšavská.

References: súd 
 súd 
 súd 
 súd 
 súd 
 súd